Plasenta deur Peet Venter: Thys Krige sluit die finale hoofstukke van sy troebel verlede af | LAPA Uitgewers
by LAPA Uitgewers on Apr 2nd, 2015 Tweet
Plasenta deur Peet Venter verskyn eersdaags op LAPA se rakke:
Plasenta is die vierde boek in die reeks wat bekend staan as die Thys Krige-reeks. Dieper as die bloed, Ou Bloed en Waar boosheid broei is die eerste drie.
Saam met Thys se loopbaan, is dié van Venter ook aan die groei. In die afgelope twee jaar was hierdie hardebaardskrywer reeds 24 keer op Nielsen se top 100-lys, waarvan elf keer in die top 40.
Peet Venter se eerste roman, Die Alleenlopers, is in 1979 gepubliseer deur Nasionale Pers. Daarop volg ‘n verdere nege werke, meestal speurrillers, maar ook geskiedkundige verhale, asook ‘n aantal kortverhale in verskeie bundels, almal gepubliseer deur JP van der Walt / LAPA Uitgewers. ‘n Verskeidenheid kort- en vervolgverhale verskyn ook in Keur. Venter is aan ‘n raadgewende ingenieursfirma in Pretoria verbonde. Hy woon op sy plaas in die Dinokeng-bewaria.
Tags: Afrikaans, Crime, Fiction, Krimi, LAPA Uitgewers, Misdaad, Misdaadroman, New Releases, Peet Venter, Plasenta, Reekse, South Africa, Spanningsroman, Thys Krige, Thys Krige-reeks
« Gelyke kans-outeur Santie van der Merwe: “Mense en hulle unieke situasies inspireer my om te skryf”
Kom vier die bekendstelling van Skuldig met Martin Steyn en Jono Amid in Stellenbosch »